CELEX: 32006D0321
Language: el
Date: 2006-04-28 00:00:00
Title: 2006/321/ΕΚ: Απόφαση της Επιτροπής, της  28ης Απριλίου 2006 , για την τροποποίηση των αποφάσεων 2005/710/ΕΚ, 2005/733/ΕΚ και 2005/758/ΕΚ σχετικά με την παράταση της περιόδου εφαρμογής τους για τη λήψη ορισμένων μέτρων προστασίας λόγω της γρίπης των πτηνών υψηλής παθογονικότητας στη Ρουμανία, στην Τουρκία και στην Κροατία  [κοινοποιηθείσα υπό τον αριθμό Ε(2006) 1710]   (Κείμενο που παρουσιάζει ενδιαφέρον για τον ΕΟΧ)

3.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 118/18
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 28ης Απριλίου 2006
   για την τροποποίηση των αποφάσεων 2005/710/ΕΚ, 2005/733/ΕΚ και 2005/758/ΕΚ σχετικά με την παράταση της περιόδου εφαρμογής τους για τη λήψη ορισμένων μέτρων προστασίας λόγω της γρίπης των πτηνών υψηλής παθογονικότητας στη Ρουμανία, στην Τουρκία και στην Κροατία
   [κοινοποιηθείσα υπό τον αριθμό Ε(2006) 1710]
   (Κείμενο που παρουσιάζει ενδιαφέρον για τον ΕΟΧ)
   (2006/321/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), και ιδίως το άρθρο 18 παράγραφος 7,
   την οδηγία 97/78/ΕΚ του Συμβουλίου, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (2), και ιδίως το άρθρο 22 παράγραφος 6,
   Εκτιμώντας τα ακόλουθα:
   
               (1)
            
            
               Η γρίπη των πτηνών αποτελεί λοιμώδη ιογενή νόσο των πουλερικών και άλλων πτηνών, η οποία προκαλεί θνησιμότητα και διαταραχές που είναι δυνατόν να λάβουν ταχέως διαστάσεις επιζωοτίας και πιθανόν να αποτελέσουν σοβαρή απειλή για την υγεία των ζώων και τη δημόσια υγεία και να μειώσουν κατακόρυφα την κερδοφορία της πτηνοτροφίας. Υπάρχει κίνδυνος να εισαχθεί ενδεχομένως στην Κοινότητα ο νοσογόνος παράγοντας μέσω του διεθνούς εμπορίου ζώντων πουλερικών, ζώντων πτηνών άλλων πλην των πουλερικών και ορισμένων προϊόντων τους.
            
         
               (2)
            
            
               Μετά την εκδήλωση της γρίπης των πτηνών που προκλήθηκε από ένα υψηλής παθογένειας στέλεχος του ιού H5N1 στη νοτιοανατολική Ασία από το Δεκέμβριο του 2003, η Επιτροπή έλαβε διάφορα προστατευτικά μέτρα σε σχέση με την γρίπη των πτηνών. Τα μέτρα αυτά περιλάμβαναν, ειδικότερα, την απόφαση 2005/710/ΕΚ της Επιτροπής, της 13ης Οκτωβρίου 2005, για τη λήψη ορισμένων μέτρων προστασίας λόγω της υποψίας εμφάνισης γρίπης των πτηνών υψηλής παθογονικότητας στη Ρουμανία (3), την απόφαση 2005/733/ΕΚ της Επιτροπής, της 19ης Οκτωβρίου 2005, για τη λήψη ορισμένων μέτρων προστασίας λόγω της υποψίας εμφάνισης γρίπης των πτηνών υψηλής παθογονικότητας στην Τουρκία και την κατάργηση της απόφασης 2005/705/ΕΚ (4), και την απόφαση 2005/758/ΕΚ της Επιτροπής, της 27 Οκτωβρίου 2005, για τη λήψη ορισμένων μέτρων προστασίας λόγω της υποψίας εμφάνισης υψηλής παθογονικότητας γρίπης των πτηνών στην Κροατία και για την κατάργηση της απόφασης 2005/749/ΕΚ (5).
            
         
               (3)
            
            
               Από την έκδοση των αποφάσεων 2005/710/ΕΚ, 2005/733/ΕΚ και 2005/758/ΕΚ και ύστερα, νέα κρούσματα της γρίπης των πτηνών επιβεβαιώθηκαν επανειλημμένα στη Ρουμανία, στην Τουρκία και στην Κροατία. Επομένως, οι περιορισμοί που περιέχονται στις εν λόγω αποφάσεις σχετικά με τις εν λόγω χώρες πρέπει να συνεχιστούν με την παράταση της περιόδου εφαρμογής τους έως την 31η Ιουλίου 2006.
            
         
               (4)
            
            
               Συνεπώς, οι αποφάσεις 2005/710/ΕΚ, 2005/733/ΕΚ και 2005/758/ΕΚ πρέπει να τροποποιηθούν αναλόγως.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 4 της απόφασης 2005/710/ΕΚ, η ημερομηνία «30 Απριλίου 2006» αντικαθίσταται από την ημερομηνία «31 Ιουλίου 2006».
   Άρθρο 2
   Στο άρθρο 6 της απόφασης 2005/733/ΕΚ, η ημερομηνία «30 Απριλίου 2006» αντικαθίσταται από την ημερομηνία «31 Ιουλίου 2006».
   Άρθρο 3
   Στο άρθρο 5 της απόφασης 2005/758/ΕΚ, η ημερομηνία «30 Απριλίου 2006» αντικαθίσταται από την ημερομηνία «31 Ιουλίου 2006».
   Άρθρο 4
   Τα κράτη μέλη λαμβάνουν αμελλητί τα αναγκαία μέτρα για τη συμμόρφωση με την παρούσα απόφαση, τα οποία και δημοσιεύουν. Ενημερώνουν αμέσως την Επιτροπή σχετικά.
   Άρθρο 5
   Η παρούσα απόφαση απευθύνεται στα κράτη μέλη.
   
      Βρυξέλλες, 28 Απριλίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 268 της 24.9.1991, σ. 56· οδηγία όπως τροποποιήθηκε τελευταία από την πράξη προσχώρησης του 2003.
   
      (2)  ΕΕ L 24 της 30.1.1998, σ. 9· οδηγία όπως τροποποιήθηκε από τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (ΕΕ L 165 της 30.4.2004, σ. 1)· διορθωτικό στην ΕΕ L 191 της 28.5.2004, σ. 1).
   
      (3)  ΕΕ L 269 της 14.10.2005, σ. 42· απόφαση όπως τροποποιήθηκε τελευταία από την απόφαση 2006/24/ΕΚ (ΕΕ L 17 της 21.1.2006, σ. 30).
   
      (4)  ΕΕ L 274 της 20.10.2005, σ. 102.
   
      (5)  ΕΕ L 285 της 28.10.2005, σ. 50· απόφαση όπως τροποποιήθηκε τελευταία από την απόφαση 2006/256/ΕΚ (ΕΕ L 92 της 30.3.2006, σ. 15).